மதிப்புமிக்க குருஜி அவர்களுக்கு பணிவான வணக்கம். எனது இருபது வயதில் சம்பாதிக்க துவங்கினேன். எனது முதல் மூலதனமே கடன்வாங்கி தான் நடந்தது. அன்று முதல் இன்றுவரை கடன் என்பது உடன் பிறவா சகோதரனை போல் என்னை விட்டு அகல மாட்டேன் என்கிறது. எப்படியாவது கடன்களை அடைத்து விட வேண்டும். கடன்காரனாக வாழவே கூடாது என்று முடிவு செய்து கஷ்டப்பட்டு, சம்பாதித்து கடனை அடைக்க போனால் வேறு ஏதாவது ஒருவழியில் அந்த பணம் செலவாகி விடுகிறதே தவிர கடனை அடைக்க முடிவதில்லை. சாவு வருவதற்குள் ஒரு நாள் மட்டுமாவது கடனே இல்லை என்ற நிம்மதியோடு இருக்க வேண்டும் என்ற ஆசை வருகிறது. அந்த ஆசை நிறைவேறுமா? கடன் அடையுமா? என்பதை தாங்கள் தயவு செய்து சொல்லவும். உங்கள் பதிலுக்காக காத்திருக்கிறேன்.